Държавен вестник, бр. 47, 2011 г., стр. 9

БРОЙ  47	
Д Ъ Р Ж А В Е Н  В Е С Т Н И К 	
СТР.  9  
9. Създават се т. 40 и 41:
„40. „Ползвател“ е физическо или юридическо 
лице, което като собственик или с право на 
ползване на превозно средство го експлоатира 
като средство за транспорт и е регистриран в 
регистъра по чл. 115а, ал. 7.
41. „Лице с увреждания“ или „лице с на­
малена подвижност“ е лице съгласно член 3, 
параграф 15 от Регламент (ЕО) № 1371/2007.“
Допълнителна разпоредба
§ 48. Този закон въвежда изисквания на 
Директива 2008/110/ЕО на Европейския пар­
ламент и на Съвета от 16 декември 2008 г. за 
изменение на Директива 2004/49/ЕО относно 
безопасността на железопътния транспорт в 
Общността (Директива относно безопасността 
на железопътния транспорт) (ОВ, L 345/62 от 
23 декември 2008 г.).
Заключителни разпоредби
§ 49. В Закона за държавната собственост 
(обн., ДВ, бр. 44 от 1996 г.; изм., бр. 104 от 
1996 г., бр. 55, 61 и 117 от 1997 г., бр. 93 и 124 
от 1998 г., бр. 67 от 1999 г., бр. 9, 12, 26 и 57 
от 2000 г., бр. 1 от 2001 г.; Решение № 7 на 
Конституционния съд от 2001 г. – бр. 38 от 
2001 г.; изм., бр. 45 от 2002 г., бр. 63 от 2003 г., 
бр. 24 и 93 от 2004 г., бр. 32 от 2005 г., бр. 17, 
30, 36, 64 и 105 от 2006 г., бр. 41, 59, 92 и 113 
от 2007 г., бр. 52 и 54 от 2008 г., бр. 10, 17, 19, 
33 и 41 от 2009 г., бр. 18 и 87 от 2010 г. и бр. 19 
от 2011 г.) в преходните и заключителните 
разпоредби се създава § 6б:
„§ 6б. (1) Работници и служители на На­
ционална компания „Железопътна инфра­
структура“, настанени под наем в жилища 
на „Холдинг Български държавни железни­
ци“ – ЕАД, по съответния ред и отговарящи 
на изискванията на Правилника за реда за 
упражняване правата на държавата в търгов­
ските дружества с държавно участие в капи­
тала (обн., ДВ, бр. 51 от 2003 г.; изм., бр. 59 
от 2003 г., бр. 79 от 2005 г. – Решение № 8260 
от 2005 г. на Върховния административен съд, 
бр. 54 от 2006 г., бр. 15 от 2007 г., бр. 103 от 
2008 г., бр. 39 и 93 от 2009 г., бр. 22, 29 и 72 
от 2010 г.), имат право да ги закупят по реда 
на същия правилник. 
(2) Работници и служители на „Холдинг Бъл­
гарски държавни железници“ – ЕАД, настанени 
под наем в жилища на „Национална компания 
„Железопътна инфраструктура“ по съответния 
ред и отговарящи на изискванията на този закон, 
имат право да ги закупят по реда на закона.
(3) Правата по ал. 1 и 2 имат и бивши работ­
ници и служители, които имат най-малко 10-го­
дишен стаж в системата на „Холдинг Български 
държавни железници“ – ЕАД, и Национална 
компания „Железопътна инфраструктура“ и са 
променили работодателя си при условията на 
чл. 123, ал. 1 от Кодекса на труда или чиито 
трудови правоотношения са прекратени поради 
придобиване право на пенсия.“
§ 50. В Закона за енергетиката (обн., ДВ, 
бр. 107 от 2003 г.; изм., бр. 18 от 2004 г., бр. 18 и 
95 от 2005 г., бр. 30, 65 и 74 от 2006 г., бр. 49, 55 
и 59 от 2007 г., бр. 36, 43 и 98 от 2008 г., бр. 35, 
41, 42, 82 и 103 от 2009 г., бр. 54 и 97 от 2010 г. и 
бр. 35 от 2011 г.) се правят следните допълнения:
1. В чл. 30, ал. 1 се създава т. 11:
„11. за разпределение на тягова електриче­
ска енергия по разпределителните мрежи на 
железопътния транспорт.“
2. В преходните и заключителните разпо­
редби се създава § 4а:
„§ 4а. Обектите и съоръженията, управля­
вани от Национална компания „Железопътна 
инфраструктура“, представляващи елементи от 
преносна или разпределителна мрежа, и които 
трябва да бъдат собственост на лицензираните 
енергийни предприятия, но са собственост на 
трети лица, се изкупуват от преносното или 
съответното разпределително предприятие в 
зависимост от принадлежността на обекта към 
мрежите в срок до 13 декември 2012 г.“
§ 51. Министерският съвет приема мето­
диката по чл. 35, ал. 2 в срок три месеца от 
обнародването на закона в „Държавен вестник“.
§ 52. Законът влиза в сила от деня на 
обнародването му в „Държавен вестник“ с 
изключение на:
1. Параграф 17, относно чл. 35, ал. 2 и 5, и 
§ 50, относно чл. 30, ал. 1, т. 11, които влизат в 
сила три месеца след обнародването на закона 
в „Държавен вестник“.
2. Параграф 46, относно чл. 139, т. 1 – 3, 
5 – 12, 15 – 23, 25 и 26, чл. 140, т. 1, 3 – 6, 
8 – 10, чл. 141 и 143, който влиза в сила от 4 
декември 2014 г.
Законът е приет от 41-ото Народно събрание 
на 8 юни 2011 г. и е подпечатан с официалния 
печат на Народното събрание.
 Председател на Народното събрание:
Цецка Цачева
7274
РЕШЕНИЕ
за промяна в състава на постоянната Ко­
мисия по регионална политика и местно 
самоуправление
Народното събрание на основание чл. 79, 
ал. 1 от Конституцията на Република България 
във връзка с чл.18, ал. 7 и чл. 20, ал. 1 и 4 от 
Правилника за организацията и дейността на 
Народното събрание
Р Е Ш И :
1. Освобождава Кирил Владимиров Гум­
неров като член на постоянната Комисия по 
регионална политика и местно самоуправление.